ועדת הכספים, כנסת 17, פרוטוקול מספר 637, 2007-12-31 10:42

שי חרמש: אני פותח את ישיבת הכספים בצו מס הכנסה (קביעת תשלומים בעד עיבוד יהלומים או בעד מסחר ביהלומים כהכנסה) (תיקון), התשס"ח-2007.

טליה גולן-גדיש: זה צו שקובע איזו חברה צריכה לנכות במקור כאשר היא מקבלת שירות של עיבוד יהלומים.

טליה גולן-גדיש: שוב, אנחנו מדברים על עדכון הסכום הקובע לגבי הניכוי במקור בשנת 2007 שהוא המחזור של החברה שמשלמת בעד עיבוד יהלומים, מחזור שהיה לה בשנת 2006 ואנחנו מעדכנים אותו לפי שיעור עליית המדד.

שי חרמש: אנחנו מצביעים.

שי חרמש: ה צ ב ע ה אושר

שי חרמש: תודה רבה.

שי חרמש: אני פותח את ישיבת ועדת הכספים בנושא צו מס הכנסה (קביעת שירותים או נכסים כהכנסה) (תיקון), התשס"ח-2007.

טליה גולן-גדיש: צו מס הכנסה (קביעת שירותים או נכסים כהכנסה) קובע את המחזור של חברה שכאשר היא משלמת למי שנותן לה שירותים או למי שמספק לה את הנכסים, היא חייבת לנכות במקור כאשר המטרה היא למעשה שרק אדם או חברה שהמחזור שלה הוא גבוה מספיק, שיש לה את האמצעים היכולת לנכות במקור, רק עליו אנחנו רוצים להחיל את החובה לנכות במקור למי שנותן לאותה חברה את השירותים או מספק לה את הטובין.

טליה גולן-גדיש: אנחנו באים עם עדכון המחזור לשנת המס 2007 כאשר המחזור שעליו תהיה חובת הניכוי במקור בשנת המס 2007 הוא מחזור אותה חברה בשנת המס 2006.

טליה גולן-גדיש: יש פה גם איזושהי אמירה שאם יש לנו חברת בת בחברת אם, גם במקרה הזה חברת הבת תצטרך לנכות במקור אלא אם כן המחזור שלה לא עולה על סכום מסוים שקבוע באחת התוספות לצו.

טליה גולן-גדיש: אנחנו פשוט מעדכנים את הסכומים הקבועים בתוספות לפי עליית המדד בין אוגוסט 2007 לאוגוסט 2006 בשיעור של 1.02 אחוז.

טליה גולן-גדיש: זה למעשה עדכון סכומים.

שי חרמש: תודה.

שי חרמש: אנחנו מצביעים.

שי חרמש: ה צ ב ע ה אושר

שי חרמש: תודה רבה.